Pericol de explozie, semnalat de RO-ALERT. O cisternă cu kerosen s-a răsturnat pe centura de est a orașului Ploiești.
În urma unui accident, o cisternă cu kerosen s-a răsturnat, luni după-amiază, pe centura de est a orașului Ploiești. O persoană a fost grav rănită, existând informații că ar putea fi chiar decedată. Traficul a fost blocat.
În zona localității Corlătești, județul Prahova, a avut loc un accident rutier în care au fost implicate o autocisternă încărcată cu kerosen și un autoturism.În urma impactului, cisterna s-a răsturnat, prezentând scurgeri de combustibil. Primele date arată că o persoană a suferit leziuni corporale grave.Circulația este oprită pe ambele sensuri."Cisterna este încărcată cu 32 de tone kerosen, capul tractor al cistenei este răsturnat pe un auto. Cisterna prezintă fisuri. Se pare că este o persoană încarcerată și decedată“, a anunțat ISU Prahova.Oamenii au fost informați, printr-un mesaj RO-ALERT, asupra pericolului de explozie. Mesajul te îndrumă să eviți zona şi să eliberezi căile rutiere pentru a lăsa loc liber echipajelor de intervenţie.